
DISSERTATIO  MEDICA 

INAUGURATIS 

QU.EDAM  DE 

VOMIT  U 

COMPLECTENS. 


Hominis  atque  animalium  structura,  adeo 
apte,  ad  eorum  varios  vivendi  modos  accommo¬ 
data,  clare  originem  divinam  probat,  et  sum¬ 
mam  rerum  Opificis  sapientiam  ostendit. 

Variae  corporis  partes  plus  minusve  momenti 
sunt,  ad  vitam  rite  sustinendam.  Harum  au¬ 
tem  omnium,  Ventriculus,  quo  nulla  corporis 

A  pars 

pars  tam  saepe  magis  ex  causis  nocivis  'afficitur, 
et  cujus  functiones  integrae  quam  necessariae 
sunt  ad  bonam  valetudinem  tuendam^  jure  pri¬ 
mum  tenet  locum. 

Multa  animalia,  imperfecta  dicta,  cerebro 
saepe  carent ;  et  exempla  ne  equidem  desunt, 
ubi  totum  fere  genus  nervosum  latet.  Nulla 
tamen  sunt,  ubi  ventriculus,  seu  cibi  receptacu¬ 
lum,  abest. 

Mihi  igitur  in  animo  est,  pauca,  quam  brevi¬ 
ter,  de  Vomitu  disserere ;  quoniam  non  tam 
symptoma  est  innumerorum  fere  morborum, 
quam  ad,  et  ventriculi  ipsius  et  aliarum  par¬ 
tium,  morbos  sanandos,  prodest. 

Remedia  vomitoria,  variis  in  corporis  condi¬ 
tionibus  morbosis,  ex  antiquissimis  temporibus, 
adhibita  fuerunt.  Sed  medicamenta  hujus  clas¬ 
sis  in  usu  apud  antiquos,  quod  ad  vomendi  ope¬ 
rationem  saltem  attinet,  saepe  incerta  fuere  j 
ct  quaedam  eorum,  effectus  tam  severos  inter¬ 
dum 

dum  gignunt,  ut  non  summo  sine.periculp,  dari 
possint.  Nunc,  tamen,  multa  vomitoria,  et  ex 
herbis  et  metallorum  praeparatis  desumpta,  ha¬ 
bemus,  operatione  tuta  atque  certa;  nec  ut 
olim,  unquam  ad  veratrum  album,  et  similia, 
ad  ventriculum  evacuandum,  confugiendum 
est. 

TL. 

'■'i  .  _ 

Veteres  tamen,-  vomitionem,  praesertim  saepe 
repetitam,  magis  ad  bonam  valetudinem  tuen¬ 
dam,  quam  ad  morborum  curationem  prodesse, 
crediderunt ;  et  tempore  quo  virtus  et  gloria 
Romana,  pariter  collapsae  ruebant,  ad  luxuriae 
jjuxijium,  vomitus  tandem  vocatus  erat. 

DE  VENTRICULO, 

v  . 

'f  . 

Perpauca  de  statu  ventriculi  in  quo  vo¬ 
mitus  facilius  obtinet,  prius  dicamus,  quam 
phaenomenorum  observanda,  mentionem  facia¬ 
mus.  Ad  vomitum  promptum  expeditumque 
inducendum,  ventriculus  moderate  distentus 


esse 

esse  debet sine  qua  equidem,  nihil  nisi  inanes 
nixus  conatusque  vomendi  invadunt. 

Ventriculi  positio,  prout  distentus  fuerit, 
necne,  multum  differt :  eo  enim  distenso,  mar¬ 
go  inferior,  (qualis  in  conditione  fere  vacuo 
fuisset),  vel,  ut  magis  anatomicis  dicere  placet, 
curvatio  ejus  major,  anterior  evadit :  aspectus 
anterior,  superior  fit  *,  quce  antea  superior  nunc 
posterior^  est ;  et  denique  partes  ad  posteriora 
spectantes,  deorsum  vertuntur. 

Orificium  ventriculi  inferius,  cibo,  aliave  re, 
ingesto,  in  linea  pene  cum  orificio  superiore  seu 
cardiaco^  se  habet ;  nam  fibrcC  musculosae  in 
arcu  ejus  minore  positae,  sese  contrahentes,  ad 
hunc  faciendum,  plurimum  valent.  Ventriculo 
positiovic  ita  mutato,  angulum  magis  ad  rectum 
appropinquantem  cum  gula  format :  qua  ac¬ 
cidit,  valvula  quasi  formata,  ut  cibus,  per  oeso¬ 
phagum  redire  nequeat. 


Si 


DE  VOMITU. 


5 


Si  in  ventriculo  materies  ad  vomitum  cien¬ 
dum  apta,  recepta  fuerit,  angulus  ejus  cum 
gula  iterum  ad  obtusiorem,  pressione  musculo¬ 
rum  abdominis,  &c.  redactus  est ;  qua,  res  in 
eo  multum  facilius  sursum  redduntur. 

Denique  observandum  est,  orificium  ventri¬ 
culi  pyloricum^  semper  in  statu  naturale  ita 
se  occlusum  habere,  ut  nihil  nisi  cibus  eum 
transeat :  et  quo  plenior  fuerit  ventriculus,  eo 
magis  contractus  est  pylorus, 

PH^NOMENA  VOMENDI. 

i 

Priusquam  phaenomena  in  vomendo  obser¬ 
vanda,  narremus,  pauca,  quod  ad  Nosologorum 
sententias  de  eo  attinet,  fas  erit,  quam  breviter 
memorare. 

> 

Vomitus,  qui  tam  saepe  et  tam  graviter,  aegros 
variis  in  morbis  vexat ;  et  qui  multis  in  exem¬ 
plis  symptoma  est,  imprimis  levandum  ;  apud 

quorundam 

quorundam  clar,  Nosologorum  systemata,  lo¬ 
cum  inter  genera  morborum, .  obtinet.  Magis 
oportet  tamen,  morbos  tantum  primarios,  inter 
morborum  genera  collocari :  recte  igitur,  me¬ 
dicus  celeberrimus,  sua  in  Jfosologia  Methodica, 
huic  (uti  semper  symptomatico  existente)  in 
Dyspepsias  signis  locum  assignat 

Multa  equidem  exempla  in  dies  in  conspec¬ 
tum  veniunt,  ubi  vomitus  nullo  alio  morbo  evi- 
dente,  praegressus  est ;  quod  nequaquam  tamen 
hunc  non  cujusdam  alii  morbi  primarii  symp¬ 
tomaticum  esse,  probat ;  et  forsan,  vix  aliquid 
dubii  manet,  quin  semper  sic  sese  habeat., 

.  ,  uu 

Symptomata  varia,  tam  apte  sub  Dyspepsiae 
genus,  Professore  clarissimo  enumerata,  uti  mor¬ 
borum  classificationem  magis  simplicem  red¬ 
dendo,  plurimum  ad  artem  salutiferam  promo¬ 
vendam,  confert.  *  ..,0^  - 

Exhibito 


tJk  .-w  - 


^  CuLLENi  Nosolog.  Method. 

Exhibito  vomitorio  medicamento,  (non  enim 
de  vomitu,  qualis  variis  in  morbis  sponte  oriri 
solet,  dicendum  est),  multa  atque  diversa  phae¬ 
nomena  sese  ostendunt. 

Non  in  omni  autem  exemplo,  expectari 
queat,  haec,  eadem  vel  omnino  similia  esse  pos¬ 
se  ;  nam,  multum  ex  medicamento  assumpto, 
ex  aegri  conditione,  &c.  pendent ;  itaque  solum¬ 
modo  de  phaenomenis,  ex  vomitoriis  ad  morbos 
sanandos  saepius  usitatis,  orientibus,  hic  loci 
tractemus. 

Pleraque  hujus  classis  remedia,  ante  vomi¬ 
tum,  nauseam  movent.  Nausea  “  est”  (verbis 
cl.  Sagari  utor)  “  inanis  vomendi  conatus,  et 
“  tamen  maximis  licet  nisibus  nihil  nisi  flatus 
“  aut  mucus  exiguus  exantlatur ;  adest  ano- 
rexia,  gastrodynia,  motus  ossis  hyoidis  ad 
“  superiora,  ptyalismus ;  capitis  ad  anteriora 
inclinatio,  tremor  labii  inferioris  8tc. 

Sensus, 


*  System.  Morb.  Symptomat.  Cl.  v.  Or.  ni.  G.  xii. 

Sensus,  non  equidem  doloris  acuti,  sed  anxietar 
tis,  haud  verbis  describendus,  nausea  existente, 
aegro  sentitur.  Pulsus,  hoc  in  stadio,  parvus, 
-debilis,  frequens  et  irregularis  est  *,  vultus  pal¬ 
lidus  et  contractus ;  sensus  frigoris,  saepe  cum 
% 

horrore  *,  et  respiratio  crebra  et  accelerata. 
Progrediente  autem  nausea,  saepe  adest  singul¬ 
tus  ;  mox,  motus  ventriculi  inversi,  in  toto  eva- 

% 

dunb;  subinde,rmusculi  abdominis,  cum  septo 
transverso,  ex  consensu  eorum  cum  ventriculo, 
ad  agendum,  compelluntur  :  ventriculo  horum 
musculorum  contractione  ita  compresso,  magna 
jijuasi  vi  mechanica,  cibus  vel  quicquam  in  eo 
fuerit,  per'os,  ingenti  cum  impetu,  rejicitur. 

jfEger  priusquam  evomuerit,  (uti  -aliis^inv  co¬ 
natibus  musculorum  violentis)  plenam^  inspira¬ 
tionem  trahit :  qua  pectus,  quasi  fulcrum  fit 
seu  punctum,  in  quo  musculi (;  ad  sj^entricivlum 
rite  exonerandum  necessarii,  agere  ‘possunt. 
Jam  valida  sequitur  expiratio,  simul  cum  ven¬ 
triculi  contentorum  rejectione  ;  et  tanta  est  vis 
aeris  e  pulmonibus  irruentis,  ut  ne  quidem  mi¬ 
nutissima 

nutissima  cibi  particula,  tempore  vomendi, 
tracheam  intrare  possit. 

Vomitione  autem  orta,  pulsus  magis  accelerar- 
tur ;  liberior  accedit  respiratio  ;  corporis  calor, 
saltem  partium  superiorum,  augetur  ;  et  vultus, 
ex  transmissione  sanguinis  per  pulmones  difficili, 
rubescit ;  vel  partim,  ut  quidam  medicorum 
credunt,  ex  pressione  in  aortam  descendentem, 
ventriculo  distento,  facta;  qua  plus  sanguinis 
per  arterias  carotides,  versus  caput,  transit.  Vo¬ 
mitus  tandem,  gradatim  cessat ;  nausea,  inter¬ 
dum  cum  singultu,  iterum  aggreditur ;  pulsus 
ct  respiratio  fere  naturales  fiunt,  et  sudor,  in 
corporis  partes,  praesertim  superiores,  erumpit. 
Denique,  aegro,  languore  et  lassitudine  fatigato, 
somnus  irrepit. 

Haec  signa,  vomitorio  exhibito,  semper  plus 
minusve,  intra  certas  limites,  occurrunt ;  in 
conditione  autem  corporis  morbosa,  alia,  ex 
morbo  peculiare  pendente,  adoriuntur. 


B 


CAUSA 

CAUSA  PROXIMA. 

Ventriculi  Evacuatio,  ex  fibrarum  ejus 
muscularium  motu  antiperistaltico,  simul  cum 
musculorura  abdominis,  septique  transversi  con¬ 
tractionibus,  efficitur. 

Q,uorundam  tamen  auctorum  opinio  erat,  ac¬ 
tionem  ventriculi  inversam,  per  se,  ad  eum 
prorsus  evacuandum,  satis  esse. 

Magis  autem  verisimile  est,  quum  actiones 
abnormes  eum  convellunt,  nauseam  tantum 
adesse  ;  et  plenam  vomitionem,  sine  ulla  ac¬ 
tione  musculorum  abdominis,  et  diaphragma¬ 
tis,  vix  evenire  posse.  ^ 

Quaedam  experimenta  probare  videntur,  quod 
ventriculus,  sua  actione  propria  antiperistal- 
tica,  evacuari  potest,  si  tantum  sustentaculum 
quodam  habeat.  Atque,  musculos  abdominis 
ct  diaphragma,  non  solum  suis  contractionibus, 

rejectioni 


9 


DE  VOMITU. 


11 


rejectioni  materiei  in  ventriculo  ministrare ;  sed 
hoc  quoque  sustentaculum  praebere.  Verum, 
contractiones  musculorum  abdominis,  septique 
transversi,  tantum  symptomaticae  (si  sic  dicere 
possum)  sunt  affectionis  ventriculi  praeeuntis ; 
quamobrem,  haec.  Causa  vomitionis  Proxima, 
nominatur.  Interdum,  res  in  ventriculo,  nulla 
nausea  praegressa,  vomitu  rejiciuntur ;  et  om¬ 
nino  effectus  esse,  actionis  diaphragmatis,  et 
musculorum  abdominis,  apparet.  Narratur  e- 
tiam  experimentum  in  quo,  vesica  in  situ  ven¬ 
triculi  collocata,  contenta  ejus,  vi  sola  horum 
musculorum,  evacuata  erant.  Ad  hoc  tamen 
confirmandum,  plura  pericula  ejusdem  generis 
requiruntur :  et,  quamvis  experimentum  ab  aliis 
iisdem  sub  conditionibus,  peractum  erat ;  nihil¬ 
ominus,  hi,  effectus  omnino  diversos  obtinebant. 

>IODUS  VOMITORIORUM  OPERANDI. 

Questio  magni  momenti  (et  haud  raro  me¬ 
dicis  disputata)  est,  quomodo  medicamenta  vo¬ 
mitoria  hunc  motum  ventriculi  inversum,  effi- 

ciunt } 

ciunt  ?  vel,  ut  lingua  medicorum  litar,  quis 
est  modus  operandi,  hujus  classis  remediorum  ? 

Retrospecto  vomitoriorum  numero,  facile  pa¬ 
tebit,  vix  responsum,  omni  genere  medicamen¬ 
torum  vomitum  cientium,  accommodatum,  dari 
posse  ;  quia  res,  varias  qualitates,  et  tam  di  ver-»- 
sas  habentes,  nequaquam  eadem  vi  ad  vomitum 
cogendum,  pollent.  Quum  res  ita  se  habet, 
haud  necesse  erit  memorare,  varios  conatus  in¬ 
fructuosos  medicorum,  ad  ea,  secundum  eorum 
vires  et  modum  agendi,  dividenda. 

Haec  nostrae  scientiae  pars,  adeo  in  obscuro 
latens,  nos,  de  paucis  generalibus  tantum  dicere, 
sinit. 

Omnia  naturae  regna,  medicamenta,  quorum 
usu  morbi  aut  sanantur,  aut  levantur,  ihomini 
praebent.  Haec  autem  praecipue  ex  vegetabili¬ 
bus,  vel  fossilibus,  accepimus.  Est  enim  nul¬ 
la  substantia  quae  non  plus  minusve  in  cor¬ 
pus  agit;  vires  tamen  harum  plurimum  in¬ 
ter 


DE  VOMITU. 


13 


ter  sese  differunt,  nec  ulla  existit,  cui  prorsus 
eadem  est  actio.  Medicamenta,  quaecunque 
fuerint  eorum  vires,  nimia  quantitate  assumpta, 
corpori  noxia  sunt :  et  nisi  effectus 'eorum  adeo 
celeriter  lethales  evadunt,  actionem  quemdam 
unius  vel  pluris  corporis  membri,  movent.  Nec 
adeo  mirandum  est,  quod  haec,  motum  ventri- 
triculi  (qui  quasi  porta  a  natura  constituta  est, 
per  quam  nihil  ad  corpus  nocendum  aptum^ 
transferri  debet)  inversum  tam  saepe  excitant, 

Sed  bene  notum  est,  quasdam  res  vix  inter 
se  differentes  (saltem  nostrum  sensibus)  varie 
corpus  afficere :  et  quarum  effectus,  nunquam 
a  priore  praedici  potuit.  Hinc,  multis  medicis 
sententia  est,  quod  talium  rerum  natura  est, 
certas  et  specificas  actiones  ciere  ;  et  necessa¬ 
rio,  medicamenta  vomitum  moventia,  hanc  ope¬ 
rationem  peculiarem,  possidere.  Multi  vero,  et 
forsan  maxima  medicorum  pars,  de  actione  spe¬ 
cifica  emeticorum  graviter  dubitant  ;  et  argu¬ 
menta  valde  ingeniosa,  ex  utraque  parte,  pro¬ 
lata  sunt.  _  • 


Medici, 


u  BE  VOMITU. 

Medici,  qui  pro  actione  vomitoriorum  pecu¬ 
liare  seu  specifica  contendunt,  experimenta  ad¬ 
ducunt,  ubi  haec  in  venas  infusa,  -vomitionem 
excitabant :  et  praeterea,  quaedam  medicamen¬ 
ta,  ad  vomitum  ciendum,  maxime  apta  ( tartras 
antimoniiy  Scc.)  ex  vulneribus  ia  superficiem 
corporis  absorpta,  eosdem  habere  effectus.  Huic 
tamen,  multa  sunt  objecta  ;  nam,  saepe  observa¬ 
tum  est  alias  partes  musculosas,  nec  vomitui 
inservientes,  actionibus  irregularibus,  a  rebus  in 
vasa  sanguinea  injectis,  affici  ;  neque  probatum 
est,  quin  medicamenta  omnino  diversi  generis, 
simile  modo  agere  possint.  Et  revera,  ^multis 
de  causis,  nobis  apparet,  quod  neque  ex  uno 
vel  altero  horum  experimentorum,  quaestio  ad¬ 
huc  soluta  est.  Quamquam  verisimile  est,  ut 
omnibus  in  natura  quaedam  in  corpore  agendi 
peculiaritas,  obtineat :  doctrina  tamen  antiquo¬ 
rum  de  remediis  specificis  fere  omnino,  hodier¬ 
nis  rejicitur.  Sed  si  non  ex  stimulo  eorum  pe¬ 
culiare  vomitoria  agunt,  ne  equidem  ex  vi  sti¬ 
mulante,  qua  nervos  gustus  irritant, 'vomitum 
movent.  Multae  enim  res  gustui  valde  stimu¬ 
lantes, 

lantes,  in  ventriculum  receptae,  aut  effectus 
nullius  momenti  habent,  vel  tantum  alteram 
corporis  partem  afficiunt. 

Verum,  in  universum  dici  queat,  quo  magis 
ulla  materies  corpori  noxia  est,  eo  certius  vo¬ 
mitu  rejicitur  ;  vel  ut  medicis  magis  loqui  gau¬ 
det,  vis  naturae  medicatrix,  ad  res  corpori  no¬ 
civas  expellendum,  excitatur.  Quidam  apud 
auctores,  vomitum  tantum  effectum  esse  debi¬ 
litatis,  nimiam  ventriculi  excitationem  sequen¬ 
tis,  contendunt ;  denique,  actionem  vomendi 
similem  esse  actionibus  irregularibus  seu  con- 
vulsivis,  in  iis  qui  magna  cum  debilitate  labo¬ 
rant.  Eodem  modo,  vomitus  ex  medicamentis 
narcoticis,  explicatur :  his  enim  sententia  est, 
omnia  narcotica  vere  stimulantia,  et  equidem 
efficacissima,  esse.  Haec  opinio,  maxime  in¬ 
geniosa,  tametsi  ad  phaenomena  explicanda,  qui¬ 
busdam  saltem  in  exemplis,  satis  bene  constat : 
vix  tamen  concedi  queat,  quod  vomitoria  reme- 
dia  communi  in  usu,  in  tam  brevi  temporis 

spatio 

spatio, quam  hsec  agere  solent,  ad  ventriculum 
debilitandum,  valent. 

Multo  major  medicamentorum  pars,  ventricu¬ 
lo  ingrata  sunt :  et  quamvis  omnino  alio  consilio 
adhibita  fuissent,  motum  ejus  inversum  cient : 
atque  haec  non  solum  de  vomitoriis,  sed  pariter 
de  omnibus  fere  medicamentis,  obtinet. 


Quaedam  sunt  vomitoria,  quorum  usu,  nausea 

t 

gravior  quam  solita,  accedat :  haec.  Nauseantia, 
interdum  appellantur.  Medicamenta  hujus  ge¬ 
neris,  utpote  nauseam  molestissimam,  et  quidem 
periculosissimam,  moventia,  vix  unquam  *adhi- 
benda  sunt.  Haec  tamen,  nequaquam  secun¬ 
dum  effectus  eorum  stimulantes  et  ingratas 'in 
sensu  gustus,  &c.,  ventriculum  nausea  et ‘  vo¬ 
mitu  afficiunt :  et  modus  eorum  agendi,  pene 
tam  alta  in  caligine  latet,  quam  vomitoriotum, 
quae  mere  stimulantia  habentur.  Sed  omnes 
impressiones  ingratae  tam  sensibus  externis 
quam  internis  applicatae,  ventriculum  saepchu- 

mero  injucunde  afficiunt.  Exempla  vomitionis 

ex 


^DE  VOMITU.  17 

ex  perceptionibus,  oculis,  sensui  gustus  et  ol¬ 
factus,  alienis,  tam  frequenter  in  omnium  con¬ 
spectum  veniunt,  ut  omnino  mentionem  de  re 
facere,  praetermittam.  Memoria,  imaginatio, 
(sensus  interni  medicorum)  rei  alicujus-  inju¬ 
cundae,  saepe  quoque  nauseam  et  vomitum  mo¬ 
vet.  Medici,  hanc,  consensui  ventriculi  gene¬ 
rali,  attribuunt.  Nauseae  et  vomitus  aliae  sunt 
causae  bene  notae  ;  uti,  rotatio  capitis  vel  totius 
corporis,  navigatio,  Slc.  Nausea  et  vomitu  ex 
navigatione,  multum  boni  oboriri  dicitur:  sed 
quatenus  per  se  valent,  incertum  est :  nam,  na- 
vigatio  multis  aliis  in  modis  prodesse  potest. 
Ad  vomitum  ciendum,  nunquam  ad  capitis 
rotationem  confugere  oportet.  Titillatio  fau¬ 
cium  quoque,  plurimum  ad  actionem  remedio- 

D. 

rum  vomitum  cientium  promovendam,  conve¬ 
nit;  et  saepe,  infantes  et  alii,  quodam  quasi  in¬ 
stinctu,  digitos  eorum  vel  alias  res  immittunt ; 
qua  res  in  ventriculo,  cito  educuntur. 

Aqua  pura  tepida  rite  adhibita,  per  se  ipsum 
vomitum  movere  potest*  Medicoimm  tamen 

G  ,  sententiae. 

sententiae,  de  ejus  modo  agendi,  longe  differunt. 
Quidam,  ex  effectibus  aquae  tepidae  relaxantibus 
vomitum  cieri  posse,  credunt :  aqua  enim  te¬ 
pida,  nihil  stimulantis,  nisi  quod  ex  mole  pen¬ 
det,  in  se  habens,  ventriculum  tantum  onerat, 
relaxatque  j  qua,  mox  motus  ventriculi  inversus 
cum  vomitu,  accedit.  Aliorum  autem  opinio 
est,  quod  ex  ventriculo  mechanice  distento,  ori¬ 
tur  I  Pylorus,  enim,  fibris  musculosis  in  arcu 
ejus  minore  positis,  sursum  trahitur  t  et  eodem 
tempore,  se  ita  occlusum  habet,  ut  nihil  eum 
transeat.  An  revera,  ex  distentione  per  se  va¬ 
lente,  evacuatio  ventriculi  omnino  pendere  po¬ 
test,  multum  est  dubitandum.  Justa  copia  aquae, 
vel  cujusdam  aliae  materiei  in  ventriculo,  urinae 
in  vesica  ejus  propria,  sanguinis  in  cavis  cordis, 
&c.  praebet  fibris  musculosis  harum  partium, 
quod  medici  Stimulum  Distentionis  vocant ;  sine 
quo  stimulo,  in  corpore  sano,  hae  partes  non  ad 
contractiones  excitantur.  Denique,  aqua  tepida 
copiose  devorata,  plerjsque  hominum  ingrata 
est ;  et  hoc  modo  forsan,  ad  ventriculum  com¬ 
movendum,  partim  praestat.  Medici  cura  semper 


esse 

esse  debet,  ne  nimium  aquae,  vel  alii  liquoris,  bi¬ 
batur  :  Ventriculi  enim  fibrae  musculosae  ni¬ 
mium  distensae,  in  contenta  ejus  reagere  ne¬ 
queant  ;  et  igitur,  sedulo  est  cavendum,  ne  aegro 
detrimentum  afferret. 

I 

DE  USU  VOMITORIORUM  AD  MOR¬ 
BOS  CURANDOS. 

“  Corpus  humanum,  nullo  fere  morbo  laborat, 
in  quo, vomitoria,  quodam  aliove  morbi  stadio, 
omnino  inutilia  sunt.  Hic  loci,  non  necesse  ha¬ 
beo,  ut  de  variis  hujus  classis  medicamentis 
agerem  ;  nam  in  libris  jam  fere  innumeris,  ite¬ 
rum  iterumque  describuntur,  Indicationes, 
eorum  administrationis,  variis  in  morbis,  pluri¬ 
mum  inter  se  differunt ;  sed  forsan,  ad  effec¬ 
tum  diu  continuatum  sustinendum,  nunquam 
adhibeantur.  Nausea  et  vomitus  marinus, 
huic,  uti  exceptiones  habendae  sunt.  Actio¬ 
nes,  hisce  remediis  excitatae,  tam  violentae  sunt^ 
ut  brevi  spatio  temporis,  vires  corporis  fran¬ 
gant, 

gant,  et  mortem  etiam  inducant :  quare,  si  non 
ad  morbum  levandum,  vel  tollendum,  celeriter 
valent,  usus  eorum  haudquaquam  saepe  repeti 
oportet. 

Actio  vomendi,  aut  in  ventriculo,  modo  quasi 
directo,  aut  in  aliis  partibus,  ex  consensu  prod¬ 
esse  videtur;  vel  denique,  boni  ejus  effectus, 
principiis  mechanicis,  explicari  possunt. 

In  exemplis,  ubi  res,  ullo  modo  corpori  no¬ 
civae  in  ventriculum  receptae  sunt,  vomitus, 
longe  optimum  est  remedium  :  sin  autem  vomi¬ 
tus  non  mox  excitatus  est,  nihil  commodi  ex  eo 
oriri  potest :  et  ad  alia  remedia,  confugiendum 
est. 

Morbi  in  quibus  vomitoria  operatione  mecha¬ 
nica  agunt,  non  multi  sunt.  Si,  calculo,  vel 
quadam  alia  re,  fluxus  bilis  ad  intestinum  duo¬ 
denum,  impediatur  ;  compressione  tempore  vo¬ 
mendi  existente,  materies,  per  ductus  ad  intes¬ 
tinum,  interdum  propellitur.  Remedium  tamen 

est 

est  dubium  ;  nec  semper,  usus  vomitoriorum  in 
tali  morbo,  omnino  periculo  caret. 

In  affectionibus  viscerum  abdominalium,  et 
praecipue  hepatis,  (vulgo  obstructiones  dictae), 
ubi  circuitus  sanguinis  languidus  fit ;  vomitio,  ut 
cursum  ejus  per  viscera  promovere  servat,  ali¬ 
quid  commodi,  afferre  queat.  Pari  fere  ratione, 
ad  sputi  e  pulmonibus  rejectionem  promoven¬ 
dam,  vomitoria  proscribuntur. 

Circuitum  sanguinis  etiam,  per  universum  cor¬ 
pus,  mutant :  hinc,  in  variis  aliis  morbis  iis  uti¬ 
mur.  Quum  autem,  actiones  generales  vomito¬ 
riorum,  tam  bene  notae  sunt ;  haudquacy^iam 
necesse  esse  judicamus,  quod,  de  singulis  morbis 
in  quibus,  medicinam  facientes,  ea  adhibere 
solent,  in  ordine  nosologica,  tractaremus :  ef¬ 
fectus  enim  nullius  classis  remediorum,  caeteris 
paribus,  tam  certi  sunt,  quam  vomitum  mo¬ 
ventium. 

Vomitoria, 

Vomitoria,  ut  antea  observavimus,  tam  in 
statu  corporis  sano,  quam  in  statu  morboso,  ad 
actionem  ventriculi  inversam  ciendam,  valent. 
In  homine  sano,  post  vomendum,  plerumque  cibi 
appetitus  augetur.  Saepe  vero  repetita,  ventri¬ 
culi  sensibilitas  hebescit,  dum  mobilitas  ejus 
pro  rata  parte  crescit ;  ita  ut,  tartratis  antimo- 
nii,  quarta  grani  pars,  vomitum  excitet,  quum 
antea  vix  grana  tria  quatuorve  eundem  habe¬ 
bant  effectum.  Et  haec,  pro  lege  constitutionis 
generali,  jure  habetur  ;  nimirum,  quod  impre^ 
siones  omnes  in  partem  factae,  consuetudine  im¬ 
minuuntur  :  dum  mobilitas,  ejusdem  partis  vel 
membri,  augetur. 

Vomitus  ex  effectibus  ejus  mechanicis  inju¬ 
riosus  esse  potest ;  hujus,  multa  habemus  exem¬ 
pla  ;  et  inter  alia,  unum  narratur,  ubi  actio 
ventriculi  abnormis,  orificium  ejus  superius  la¬ 
ceravit :  Et  hinc,  necessitas  vomitoria  mitiora 
adhibendi. 


Maxima 

Maxima  hominunl  pars,  haud  ventriculum 
sponte  evacuare  possunt :  res  tamen,  interdum 
aliter  sese  habet,  et  contenta  ejus,  nullo  medi¬ 
camento,  vel  alia  re,  adhibito,  sursum  reddun¬ 
tur  :  et  in  dyspepsia,  evacuatio  ventriculi  spon¬ 
tanea,  si  dolor  praesertim  urgeat,  phaenomenon 
nequaquam  rarum  est.  Inest  ventriculo  et  in¬ 
testinis,  in  corporis  conditione  etiam  sanissima, 
certa  aeris  copia  :  hic,  multis  in  morbis,  tam 
saepe,  et  tam  copiose  ejicitur,  ita,  ut  apud  vul¬ 
gus,  omnia  fere  alia  symptomata  morborum  ven¬ 
triculi  gravia,  ex  eo  originem  trahere  creduntur. 
Aeris  eructatio  omnino  pendere  potest,  ex  vi 
ejus  elastica,  qua  facillime  per  cardiam  transeat: 
quibusdam  tamen  in  exemplis  ubi  homo  sponte 

ructat,  in  parte,  ex  actione  fibrarum  ventriculi 

%  - 

muscularium,  oriri  videtur  ;  et  tanta  est  simili¬ 
tudo  inter  vomitum  et  ructum,  in  hoc  rerum 
statu,  ut  fere  dici  queat,  quod  in  gradu  tantum 
differunt. 

